# Lavarou koz a Vreiz-Izel/EIL STROLLAD

| ◄ KENTA STROLLAD | EIL STROLLAD | TREDE STROLLAD ► |
* 95
* Didalvez eo ha koll amzer Diski ar mad hep hen ober.
* 96
* Ober vad pa c’helli, Droug a ri pa gari.
* 97
* Sell petra ’ri.
* 98
* Kalonek a drec’h peb tra.
* 99
* Hep stourm ne vezer ket treac’h.
* 100
* E ranker neun pe veuzi.
* 101
* Ober ha tevel.
* 102
* Pep tra evit Doue.
* 103
* Mervel da veva.
* 104
* Den a galon a zo doujet.
* 105
* A skiant hag a goantiri Eo pinvidik ’walc’h pep-hini.
* 106
* N’euz den ebed war ann douar Na gav en tu bennag he bar.
* 107
* E pep tra a glask peb den Tenna begik he spillen.
* 108
* Ar c’hamm A wel he damm.
* 109
* Ar c’hamm a zaill keit hag eun all, Hirroc’h mar gall.
* 110
* N’e ket at c’hezek bras a gass ar c’herc’h d’ar marc’had.
* 111
* Ann hini a vale eeun a gav atao ledan he streat.
* 112
* Ne-d-eo ket eur skendilik a ra ann hanv, Nag eur bar-avel ar goanv.
* 113
* Al lestr na zent ket ouz ar stur Ouz ar garrek a zento sur.
* 114
* Pa ve arrued ar gwall, Gwell eo born evit dall.
* 115
* Gwelloc’h eo beza kiger eget beza leue.
* 116
* Gwelloc’h eo laza ar bleiz evit beza lazet gant-han.
* 117
* A-wesiou gwelloc’h doujans evit karantez.
* 118
* — Ranna pe ganna ! — Leuskel ar goad da iena.
* 119
* Red eo lezel nep hen euz gal D’hen em gravat ha da c’hrognal.
* 120
* Danvad kaillaret, peurvuia, Ouz ar re all ’glask em frota.
* 121
* Ann neb a chomm er ger diouc’h ann noz A vez divlamm antronoz.
* 122
* Daou louarn kamm a zo treac’h d’unan eeun.
* 123
* Karet a reer ann drubarderez, — kasoni a zo euz ann trubard.
* 124
* Em milin n’euz ket dour awalc’h evit mala hoc’h arreval.
* 125
* Ne-d-eo ket pec’het, nemet mad, Mouga ann aer gant he c’hofad.
* 126
* E-leac’h ’ma ann dour ar sioula E vez ann dounna.
* 127
* Bezo ann avel e-leac’h ma karo, Pa ra glao e c’hleb atao.
* 128
* Na c’hoariit ket gand al lagad.
* 129
* List ar re all diluia ho gwiad.
* 130
* N’e ket red tol mein warlerc’h kement ki a c’harz.
* 131
* Abred pe zivezad ez a ann tol da fall.
* 132
* Hep-ken beteg ar wech diveza ez a ar pod d’ar feunteun.
* 133
* Pa vez re domm ar iod E skaot.
* 134
* Divezad skei war vorzed Pa vez bramet.
* 135
* Liez a wech vez tizet fall Nep a gustum tizout ’re all.
* 136
* War stad ’re all nep a gomzo, Mar kar em zellet e tawo.
* 137
* N’ez euz pesk heb he zrein.
* 138
* N’euz den na tra hep he zi, Hag aliez hen euz daou pe dri.
* 139
* Ma mignon, mar am euz eur zi, A kredan hoc’h euz daou pe dri.
* 140
* Sellit euz ho poutou Hag e welot toull ho lerou.
* 141
* Ann hini a zant ar c’houez, Dioc’h he reor e kouez.
* 142
* Kenta rebech a ra kakous da gakous, Eo kakous.
* 143
* Re gravat a boaz, Re brezek a noaz.
* 144
* Gwassoc’h eun tol teod evit eun tol kleze.
* 145
* Brud fall a ia beteg ar mor ; Brud vad a chomm e toull ann nor.
* 146
* Nep zo lemm beg he deod a renk beza kalet kostez he benn.
* 147
* Araog komz grit nao zro Gand ho teod en ho keno.
* 148
* Peoc’h ! Peoc’h ! Lost ar vioc’h ’Zo gan-e-oc’h.
* 149
* Gant Doue hanvet muia eo Nep na lavar mad pe na dao.
* 150
* Va mab, gant ar ment a venti, Ha netra ken, mentet e vi.
* 151
* Gand ar muzul e rofed d’ar re all, e vezo roet d’e-hoc’h.
* 152
* Barnit ar re all evel ma fell d’e-hoc’h beza barnet.
* 153
* Diouc’h ar frouez ema ret tanvaat Kent evit lavaret ema mad.
* 154
* Gortozid ann noz evit lavaret eo bet kaer ann deiz.
* 155
* D’ann abardae ’lavarfet Hag hen a zo bet kaer ann de, Evel d’ar maro a welfet Hag hi ’zo bet mad ar vuhe.
* 156
* Eur skoulm great gand ann teod na ve ket diliammet gand ann dent.
* 157
* Gwelloc’h eo eur ger tavet Eget daou lavaret.
* 158
* Kerse Na deu ’met goude.
* 159
* Ar iar a goll he vi O kana re goude dozvi.
* 160
* Pa gloc’h ar iar e vez vi pe labous.
* 161
* Dibaot siminal a voged Anez ne ve tan en oaled.
* 162
* Ar c’homsiou a zo merc’het Hag ar skrijou a zo goazet.
* 163
* Lavaret a reer aliez Gaou e-leac’h gwirionez.
* 164
* Kant klevet Na dalvont ket Eur gwelet.
* 165
* Neb a oar reiz ar wirione A hell hi laret gwel a-ze.
* 166
* Etre c’hoari ha fars E vez lavaret ar wirionez da gals.
* 167
* Ar wirionez a zo diez da glevet Dreist pep tra d’ann hini n’hi c’har ket.
* 168
* Ar wirionez a zo diez da glevet Dreist pep tra d’ann hini n’hi c’har ket.
* 168
* Ar wirionez a zo kasauz Dreist pep tra d’ann hini a zo kabluz.
* 169
* Ar wirionez a zo kasauz, Hag ann hini hi lar a zo arabaduz.
* 170
* Ann den klanv he zaoulagad n’hell ket sellet ann de, Nag ar re a zo kabluz klevet ar wirione.
* 171
* Petra a zervich nac’h ouz Doue ar pez a oar ar Werc’hez !
* 172
* Tra kuz da dri nep a lavar A-benn neubeud eun all hen goar.
* 173
* E-leac’h ma vez tri E vez toull ann ti.
* 174
* Diou, teir amzer hen euz ann den ; N’int ket henvel ann eil euz eben.
* 175
* O vont d’ar fest c’houi a gano, O tont en dro c’houi a welo.
* 176
* Goude c’hoarzin e teu gwela, Goude c’hoari huanada.
* 177
* Re diouz vintin nep a c’hoarzas Barz ann noz aliez a welas.
* 178
* Goude ann enkrez E teu levenez.
* 179
* Gant ann amzer hag ann avel Ez a pep anken war ho diouaskel.
* 180
* Biskoaz glao n’euz gret na dawfe, Avel-greon pini na gouezfe.
* 181
* Itron Varia-Druez hag ann Aotrou Sant Per A ro d’ar gwall zaout kerniel lerr.
* 182
* Gwell eo dougen ar groaz eget he ruza.
* 183
* Ne euz droug na zervich da vad.
* 184
* C’hoant Doue ha c’hoant den a zo daou.
* 185
* Doue had ann ed en douar, Ha Doue hen dastum pa gar.
* 186
* E-leac’h ma oa ann erv er bloaz-man, e vezo ann and er bloaz a zeu.
* 187
* Koz ha iaouank, ha da bep oad, Ann Ankou ’zeuio d’ho falc’had.
* 188
* Eun den krenv, — eun den krevet ; Eur baleer braz, — eun den brevet ; Eun neuier-kaer, — eun den beuzet ; Eun tenner-mad, — eun den lazet.
* 189
* Gad Doue ema ar madou ; Sachit war-n-ho a grabanadou.
* 190
* Ar goustians gant he tik-tok A zo kloc’hik Sant Kolledok.
* 191
* Ar bodennou ho deuz daoulagad.
* 192
* Gwell ve gan-in mervel mil gwech Evit koll ma enor eur wech ; Rak ma enor, pa ve kollet, Evit he glask n’hen c’havinn ket.
* 193
* Red eo muzula aznaoudegez gant ann troadad mad-oberiou.
* 194
* ’Neb a ra vad e-lec’h drouk D’ar baradoz hen em zoug.
* 195
* Mad eo beva pell ; Beva mad a zo well.
* 196
* Ar vuez vad a bad atao, Ar vuez fall a baouezo.
* 197
* Ar vuhe hirran ’zo c’hoaz berr, Hag ar bec’h skanvan, c’hoaz ponner.
* 198
* Pa erru eur c’holl en ti, Ez erru daou pe dri.
* 199
* Lagad ann den pa eo sarret, Lagad Doue ’zo digoret.
* 200
* Ha c’houi a garre kaout eur maro mad ? Bevit ervad.
* 201
* Eul linsel wenn ha pemp plankenn, Eun dorchenn blouz dindan ho penn, Pemp troated douar war c’horre, Setu madou ar bed er be.
* 202
* Avel, holl avel ! Ez eo red mervel.